Γιάο Μινγκ

Ο **Γιάο Μινγκ** (κινέζικα: 姚明, γεννήθηκε 12 Σεπτεμβρίου 1980) είναι Κινέζος πρώην επαγγελματίας καλαθοσφαιριστής και νυν στέλεχος καλαθοσφαίρισης. Έπαιξε για τους Σαγκάη Σαρκς του CBA (Πρωτάθλημα Καλαθοσφαίρισης Κίνας) και τους Χιούστον Ρόκετς του NBA. Ο Μινγκ ήταν 8 φορές ως βασικός για τη Δυτική Περιφέρεια στο ΝΒΑ All-Star Game και ονομάστηκε 5 φορές στην Κορυφαία Ομάδα All-NBA. Κατά την τελευταία του σεζόν, ήταν ο ψηλότερος ενεργός παίκτης στο ΝΒΑ, με ύψος 2,29 μ.. 

Γεννήθηκε στη Σαγκάη, άρχισε να παίζει για τους Σαρκς ως έφηβος και αγωνίστηκε με την πρώτη ομάδα για πέντε χρόνια στο CBA, κερδίζοντας ένα πρωτάθλημα στην τελευταία του χρονιά. Μετά από διαπραγματεύσεις με το CBA και τους Σαρκς για να εξασφαλίσει την απελευθέρωσή του, ο Μινγκ επιλέχθηκε από τους Ρόκετς ως η πρώτη συνολική επιλογή στο NBA Ντραφτ του 2002. Έφτασε στα πλέι οφ του ΝΒΑ τέσσερις φορές και οι Ρόκετς κέρδισαν τη σειρά του πρώτου γύρου στην ποστ σίζον του 2009, την πρώτη τους νίκη στη σειρά πλέι οφ από το 1997. Τον Ιούλιο του 2011, ο Μινγκ ανακοίνωσε την αποχώρησή του από το επαγγελματικό μπάσκετ λόγω μιας σειράς τραυματισμών στο πόδι και στον αστράγαλο, που τον ανάγκασαν να χάσει 250 αγώνες στις τελευταίες έξι σεζόν. Σε οκτώ σεζόν με τους Ρόκετς, ο Μινγκ κατατάσσεται 6ος μεταξύ των κορυφαίων σε συνολικούς πόντους και συνολικά ριμπάουντ, και δεύτερος σε συνολικά κοψίματα.

Ο Μινγκ είναι ένας από τους πιο γνωστούς αθλητές της Κίνας, με χορηγίες με πολλές μεγάλες εταιρείες. Η πρώτη του χρονιά στο ΝΒΑ ήταν το θέμα μιας ταινίας ντοκιμαντέρ, *The Year of the Yao* («Η χρονιά του Γιάο»), και συνέγραψε, μαζί με τον αναλυτή του NBA, Ρικ Μπούχερ, μια αυτοβιογραφία με τίτλο *Yao: A Life in Two Worlds* («Γιάο: Μία ζωή σε δύο κόσμους»). Γνωστός στην Κίνα ως «Φαινόμενο Γιάο Μινγκ» και στις Ηνωμένες Πολιτείες ως «Δυναστεία Μινγκ», η επιτυχία του Μινγκ στο ΝΒΑ και η δημοτικότητά του μεταξύ των θαυμαστών του, τον έκαναν σύμβολο μιας νέας Κίνας.

Τον Απρίλιο του 2016, ο Μινγκ εισήχθη στο Naismith Memorial Basketball Hall of Fame. Τον Φεβρουάριο του 2017,  εξελέγη ομόφωνα πρόεδρος της Ομοσπονδίας Καλαθοσφαίρισης Κίνας.

## Επαγγελματική σταδιοδρομία

## Εθνική ομάδα

### Ολυμπιακοί Αγώνες 2000 και 2004
Ο Μινγκ έπαιξε για πρώτη φορά για την Εθνική Κίνας στους Θερινούς Ολυμπιακούς Αγώνες του 2000 και ονομάστηκε, μαζί με τους συμπαίκτες του, Γουάνγκ Τσιτσί και Μένγκε Μπατίρ των 2,1 μέτρων, «Κινούμενο Σινικό Τείχος». Κατά τη διάρκεια των Ολυμπιακών Αγώνων του 2004 στην Αθήνα, ο Μινγκ ήταν ο σημαιοφόρος της χώρας στην τελετή έναρξη, ο οποίος είπε ότι ήταν ένα «μεγάλο όνειρο που έγινε πραγματικότητα». Στη συνέχεια υποσχέθηκε να απέχει από το ξύρισμα της γενειάδας του για μισό χρόνο, εκτός εάν η εθνική ομάδα της Κίνας φτάσει στα προημιτελικά των Ολυμπιακών Αγώνων του 2004. Αφού ο Μινγκ σημείωσε 39 πόντους σε μια νίκη εναντίον της Νέας Ζηλανδίας, η Κίνα έχασε με 58–83, 57–82 και 52–89 από την Ισπανία, την Αργεντινή και την Ιταλία αντίστοιχα. Στον τελευταίο αγώνα των ομίλων, ωστόσο, η νίκη με 67–66 επί των Παγκόσμιων Πρωταθλητών του 2002, Σερβίας και Μαυροβουνίου, τους οδήγησε στους προημιτελικούς. Ο Μινγκ σημείωσε 27 πόντους και είχε 13 ριμπάουντ, και πέτυχε δύο ελεύθερες βολές 28 δευτερόλεπτα πριν το τέλος του αγώνα, οι οποίες έφεραν την τελική νίκη. Είχε μέσο όρο 20,7 πόντους και 9,3 ριμπάουντ ανά παιχνίδι, ενώ σουτάρει με 55,9% εντός πεδίας.

### Ασιατικό Κύπελλο
Ο Μινγκ οδήγησε την εθνική ομάδα της Κίνας σε τρία συνεχόμενα χρυσά μετάλλια στο Ασιατικό Κύπελλο, κερδίζοντας τις διοργανώσεις του 2001, του 2003 και του 2005. Αναδείχθηκε ο Πολυτιμότερος Παίκτης και στις τρεις διοργανώσεις.

### Παγκόσμιο Πρωτάθλημα 2006
Ο τραυματισμός του Μινγκ στο τέλος της σεζόν 2005–06 στο ΝΒΑ απαιτούσε ένα πλήρες εξάμηνο ανάπαυσης, απειλώντας τη συμμετοχή του στο Παγκόσμιο Πρωτάθλημα του 2006. Ωστόσο, ανέκαμψε πριν από την έναρξη της διοργάνωσης και στο τελευταίο παιχνίδι του προκριματικού γύρου, είχε 36 πόντους και 10 ριμπάουντ σε μια νίκη επί της Σλοβενίας, που οδήγησε την Κίνα στη Φάση των 16. Στον πρώτο νοκ άουτ γύρο, ωστόσο, η Κίνα ηττήθηκε από την μετέπειτα φιναλίστ, Ελλάδα. Οι τελικοί μέσοι όροι του ήταν 25,3 πόντοι, οι περισσότεροι στη διοργάνωση, και 9,0 ριμπάουντ ανά παιχνίδι, όπου ήταν 4ος συνολικά.

### Ολυμπιακοί Αγώνες 2008

Αφού υποβλήθηκε σε χειρουργική επέμβαση για να επιδιορθώσει το κάταγμα του ποδιού του, ο Μινγκ δήλωσε ότι αν δεν μπορούσε να παίξει στους Θερινούς Ολυμπιακούς Αγώνες του 2008 στο Πεκίνο, «Θα ήταν η μεγαλύτερη απώλεια στην καριέρα μου αυτή τη στιγμή». Επέστρεψε για να παίξει με την εθνική ομάδα της Κίνας στις 17 Ιουλίου 2008. Στις 6 Αυγούστου, ο Μινγκ μετέφερε την Ολυμπιακή Φλόγα στην Πλατεία Τιενανμέν, ως μέρος της Ολυμπιακής Λαμπαδηδρομίας. Ήταν επίσης ο σημαιοφόρος και ηγήθηκε της αντιπροσωπείας της χώρας του κατά την τελετή έναρξης. Ο Μινγκ σημείωσε το πρώτο καλάθι του αγώνα, ένα τρίποντο, στον εναρκτήριο αγώνα καλαθοσφαίρισης των Ολυμπιακών Αγώνων εναντίον των Ηνωμένων Πολιτειών, οι οποίες κέρδισαν τελικά το χρυσό μετάλλιο.

«Ήμουν πολύ χαρούμενος που έκανα αυτό το σουτ», είπε ο Μινγκ μετά τη νίκη των Αμερικανών με 101–70. «Ήταν το πρώτο καλάθι στην ολυμπιακή εκστρατεία μας εδώ στο σπίτι και θα το θυμάμαι για πάντα. Αντιπροσωπεύει ότι μπορούμε να κρατήσουμε ψηλά το κεφάλι μας απέναντι σε πολύ δύσκολες πιθανότητες».

Μετά την ήττα στην παράταση από την Ισπανία, ο Μινγκ σημείωσε 30 πόντους σε μια νίκη επί της Ανγκόλας, και 25 πόντους σε μια νίκη επί της Γερμανίας, που έφερε την πρόκριση της Κίνας στα προημιτελικά. Ωστόσο, η Κίνα έχασε από τη Λιθουανία στα προημιτελικά με διαφορά 26 πόντων, αποκλείοντάς την από τη διοργάνωση. Οι 19 πόντοι του Μινγκ ανά παιχνίδι ήταν οι δεύτεροι υψηλότεροι στους Ολυμπιακούς Αγώνες, και ο μέσος όρος των 8,2 ριμπάουντ και 1,5 τάπα ανά παιχνίδι ήταν 3οι συνολικά.

## Στατιστικά σταδιοδρομίας

### NBA

#### Κανονική περίοδος

|-
| style="text-align:left;"| 
| style="text-align:left;"| Χιούστον
| style="background:#cfecec;"| **82*** ||72||29.0||.498||.500||.811||8.2||1.7||.4||1.8||13.5
|-
| style="text-align:left;"| 
| style="text-align:left;"| Χιούστον
| style="background:#cfecec;"| **82***|| style="background:#cfecec;"|**82***||32.8||.522||.000||.809||9.0||1.5||.3||1.9||17.5
|-
| style="text-align:left;"| 
| style="text-align:left;"| Χιούστον
| 80||80||30.6||**.552**||.000||.783||8.4||.8||.4||**2.0**||18.3
|-
| style="text-align:left;"| 
| style="text-align:left;"| Χιούστον
| 57||57||34.2||.519||.000||.853||10.2||1.5||**.5**||1.6||22.3
|-
| style="text-align:left;"| 
| style="text-align:left;"| Χιούστον
| 48||48||33.8||.516||.000||.862||9.4||2.0||.4||**2.0**||**25.0**
|-
| style="text-align:left;"| 
| style="text-align:left;"| Χιούστον
| 55||55||**37.2**||.507||.000||.850||**10.8**||**2.3**||**.5**||**2.0**||22.0
|-
| style="text-align:left;"| 
| style="text-align:left;"| Χιούστον
| 77||77||33.6||.548||**1.000**||.866||9.9||1.8||.4||1.9||19.7
|-
| style="text-align:left;"| 
| style="text-align:left;"| Χιούστον
| 5||5||18.2||.486||.000||**.938**||5.4||.8||.0||1.6||10.2
|- class="sortbottom"
| style="text-align:center;" colspan=2| Σταδιοδρομία
| 486||476||32.5||.524||.200||.833||9.2||1.6||.4||1.9||19.0
|- class="sortbottom"
| style="text-align:center;" colspan=2| All-Star
| 6||6||17.0||.500||.000||.667||4.0||1.3||.2||.3||7.0

#### Πλέι οφ

|-
| style="text-align:left;"| 2004
| style="text-align:left;"| Χιούστον
| 5||5||37.0||.456||.000||.765||7.4||**1.8**||**.4**||1.4||15.0
|-
| style="text-align:left;"| 2005
| style="text-align:left;"| Χιούστον
| 7||7||31.4||**.655**||.000||.727||7.7||.7||.3||**2.7**||21.4
|-
| style="text-align:left;"| 2007
| style="text-align:left;"| Χιούστον
| 7||7||**37.1**||.440||.000||.880||10.3||.9||.1||.7||**25.1**
|-
| style="text-align:left;"| 2009 NBA
| style="text-align:left;"| Χιούστον
| **9**||**9**||35.9||.545||.000||**.902**||**10.9**||1.0||**.4**||1.2||17.1
|- class="sortbottom"
| style="text-align:center;" colspan=2| Σταδιοδρομία
| 28||28||35.3||.519||.000||.833||9.3||1.0||.3||1.5||19.8

## Βραβεία και διακρίσεις
* Naismith Memorial Basketball Hall of Fame: Τάξη του 2016
* 8× NBA All-Star: 2003, 2004, 2005, 2006, 2007, 2008, 2009, 2011
* 5× All-NBA Team:
** Δεύτερη Ομάδα: 2007, 2009
** Τρίτη Ομάδα: 2004, 2006, 2008
* NBA All-Rookie Πρώτη Ομάδα: 2003
* NBA Rookie All-Star Game: 2004
* Χρυσό μετάλλιο με την Εθνική Κίνας στο Ασιατικό Κύπελλο του 2001, του 2003 και του 2005
* Πολυτιμότερος Παίκτης του Ασιατικού Κυπέλλου: 2001, 2003, 2005
* FIBA Diamond Ball Top Scorer: 2004
* Κορυφαία Ομάδα του Παγκοσμίου Κυπέλλου: 2002
* Πρωτάθλημα Κίνας: 2001–02
* Κορυφαίος ριμπάουντερ του CBA: 2001–02
* 2003 *Sporting News* Rookie of the Year
* 2003 *Laureus Newcomer of the Year*
* 2005 Προλεταριακό Βραβείο, που δόθηκε από το Κομμουνιστικό Κόμμα Κίνας

## Παραπομπές


## Εξωτερικοί σύνδεσμοι
*
* Επίσημος ιστότοπος του The Yao Ming Foundation
* 

Κατηγορία:Κινέζοι καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Εθνικής Κίνας
Κατηγορία:Καλαθοσφαιριστές στους Θερινούς Ολυμπιακούς Αγώνες 2000
Κατηγορία:Καλαθοσφαιριστές Παγκοσμίου Πρωταθλήματος 2002
Κατηγορία:Αθλητές στους Ασιατικούς Αγώνες 2002
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Καλαθοσφαιριστές Παγκοσμίου Πρωταθλήματος 2006
Κατηγορία:Καλαθοσφαιριστές στους Θερινούς Ολυμπιακούς Αγώνες 2008
Κατηγορία:Καλαθοσφαιριστές Σαγκάη Σαρκς
Κατηγορία:Καλαθοσφαιριστές Πρωταθλήματος Κίνας
Κατηγορία:Καλαθοσφαιριστές κινεζικών συλλόγων
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές All-Star Game (NBA)
Κατηγορία:Εισαχθέντες στο Naismith Memorial Basketball Hall of Fame